14 Ho etsa moralo, diphuputso le ho hlophisa Baithuti ba lokela ho ba le bokgoni ba ho bontsha ho etsa moralo, ho batlisisa le ho hlophisa bakeng sa ho etsa nehelano ya molomo ka ho: sebedisa mantswe a loketseng (rejistara), setaele le lentswe ka tsela e loketseng baamohedi ba ditaba, maikemisetso, maemo le mookotaba; sebedisa puo e loketseng; bontsha boitemohelo bo hlokolosi ba puo ka ho nehelana ka dintlha le ho utlwahatsa mehopolo ka ho nehelana ka meelelo o totobetseng le o akantsweng; utlwahatsa le ho hlahisa makgabane le tjhadimo ya bona, tshekamelo, ho bona dintho ka lehlakore le le leng, puo e fehlang maikutlo, e susumetsang le e hlohlelletsang; le sebedisa mehlodi le e meng eo ho ka tadingwang tse itseng ho yona e kang dibukantswe/didikshinare le thesorase ho kgetha tlotlontswe e nepahetseng e hlakileng, le ho etsa nehelano a sebedisa dinoutso, ditshehetso tse itseng, disebediswa tse mamelwang le/ kapa tse bohuwang, dithusi le dikerafo ho matlafatsa le ho ntlafatsa kgahleho le nepahalo ya nehelano. Nehelano Baithuti ba lokela ho bontsha bokgoni ba nehelano ya molomo ka ho: bua le bamamedi ka ho otloloha; bontsha tshebediso ya mehlodi e batsi e loketseng, ho kenyeleditswe le mefutafuta ya dintlha le mehlala e ileng ya sebediswa ho ya ka ditlhoko tsa mosebetsi; sebedisa selelekela le qetelo tse sefutho; popo ya mehopolo le dintlha tse hlakileng, tse hlalohanyehang, mme a tsepame puong a bile a phema ho tswa lekoteng, phetapheto e sa hlokahaleng le puo e seng e tapile; sebedisa matshwao a sebopeho a jwalo ka tatelano e tlwaelehileng, dihlooho, sesosa le sephetho, ho lekanya le ho bapisa, qaka le tharollo mmoho le ho tsebisa le ho susumetsa; sebedisa sehalo se nepahetseng; nehelana le ho ntshetsa pele lehlakore la hae le hlakileng la kgang, mme a kgetha (tshehetsa ka) bopaki bo lokelang, (bo jwalo ka dipalopalo, bopaki, diketsahalo tse itseng), ba boemo bo hlokehang empa e le bopaki bo ka nnetefatswang ntle, ho kenyeleditswe ho kgodiseho le ho nepahalo ya bona; sebedisa tlwaelo tse loketseng kapa tsela e nepahetseng ya ho bua le batho kapa phetapheto: bomme le bontate...; ke batla ho toboketsa hore ; sebedisa kgetho e loketseng ya mantswe, dibopeho le ditlwaelo(melao) tsa puo tse loketseng; le sebedisa mawa a puo e buuwang le e sa buuweng (mohl. tlhahiso ya boikutlwahatso/ taolo ya boikutlwahatso/ modumo wa lona/ lebelo, ho bopa dipolelo, tadima mahlong, metsamao ya sefahleho, metsamao/ puo ya metsamao ya mmele) ha a nehelana. Makgetha le dibopeho tsa ditema tsa molomo Puo e hlophisitsweng Dintlha tsohle tse hlalositsweng ka hodimo tlasa Nehelano di ntse di sebetsa le mona. Puo e sa hlophiswang Sebedisa sehalo, tlhahiso ya lentswe, lebelo le ho tadima bamamedi mahlong, moemo le tshebediso ya ditho tsa mmele Sebedisa tlotlontswe le dikarolo tsa puo tse loketseng le ka phethahalo Sebedisa selelekela le qetelo ka phethahalo. Inthaviu Sebedisa bokgoni ba ho botsa dipotso, ba ho susumetsa, ba ho nka dinoutso, ba ho kgutsufatsa, ba ho mamela le puo e sa qapodisweng Etsa moralo le boitokisetso: nnetefatsa sepheo, tlhahisoleseding e hlokehang, moralo, dipotso, nako sebaka, 14 Page